KS Daily View วันที่ 29 มี.ค. 2565
29 มีนาคม 2565

KS Daily View 29.03.2022 >>> ตลาดหุ้นสหรัฐปรับขึ้นจากกลุ่ม Tech, โดยตลาดยังติดตามประเด็น Inverted Yield Curve, สงครามรัสเซีย – ยูเครน วันที่ 29 มี.ค.-30 มี.ค. คณะผู้แทน 2 ฝั่งนัดหารือบรรลุข้อตกลง /SET คาด 1680 -1690 หุ้นแนะนำ BGRIM, AMATA
ตลาดต่างประเทศ : ตลาดหุ้นฝั่งพัฒนาแล้ว นำโดยสหรัฐล่าสุดยังปรับขึ้นต่อ นำโดยดัชนี Nasdaq +1.3% (หลักๆมาจาก Tesla +8% บริษัทเตรียมประกาศแตกพาร์อีกครั้ง ส่วนหุ้น Technology อื่นๆ ปรับเพิ่มขึ้นราว 2% อาทิ Amazon, Microsoft) ขณะที่ดัชนี S&P500 +0.7%, ดัชนี Dowjones +0.27% ถือว่าเป็นไปตามที่ KS นำเสนอภาพรวมทิศทางตลาดหุ้นโลกหุ้นสหรัฐในช่วงที่เหลือเดือนนี้ในบทวิเคราะห์ Daily View เมื่อวานว่า ในรอบนี้หุ้นกลุ่ม Growth จะ Outperform หุ้นกลุ่ม Value โดยวันนี้ประเมินอาจเป็น Sentiment บวกต่อตลาดหุ้นฝั่งเอเซียรวมถึง SET index ในช่วงสั้น
KS ยังคงมุมมองทิศทางตลาดหุ้นเอเซียจะเป็นลักษณะแกว่งตัวออกข้าง(Sideway) โดยประเมินจากปัจจัยแวดล้อมโดยรวมมีปัจจัยลบมากกว่า อาทิ
1.) การระบาดของโควิด-19 ในจีน ทำให้เห็นล็อคดาวน์ เซี่ยงไฮ้ 9 วันและจะเริ่มจะล็อคดาวน์ฝั่งตะวันตกของจีน เริ่มวันที่ 1 เม.ย. เป็นต้นไป KS ประเมินว่าเป็นประเด็นที่ตลาดหุ้นตอบรับไปแล้วเมื่อวาน (Price in)ในระดับนึง สะท้อนจากตลาดหุ้นจีนและฮ่องกงไม่ได้ตอบรับเชิงลบมาก แต่อีกฝั่งคือ กดดันทิศทางราคาสินค้าโภคภัณฑ์เมื่อวาน โดยเฉพาะราคาน้ำมันดิบ Brent -7% ลงมาใกล้ 105 เหรียญ, ถ่านหิน Newcastle -1.7% ราคาพลังงานที่ปรับลงถือเป็น Sentiment บวกต่อหุ้นกลุ่ม Anti Commodity อาทิ (SCGP, EPG, GPSC, BGRIM) แนะนำหาจังหวะ Trading ส่วนกลุ่มที่ได้รับ Sentiment ลบ อาทิ กลุ่มเรือเทกอง, กลุ่มน้ำมัน, กลุ่มถ่านหิน, กลุ่ม electronics กลุ่มท่องเที่ยว ฯลฯ
2.)สงครามรัสเซีย – ยูเครน ตลาดยังติดตาม 28 มี.ค.-30 มี.ค. คณะผู้แทน 2 ฝั่งนัดหารือเงื่อนไขบรรลุข้อตกลงสันติภาพที่ตุรกี (Peach Talk) แต่อีกฝั่งนึงยังเห็นการโจมตีและปะทะกัน KS ประเมินทิศทางยังยืดเยื้อ และมีโอกาสที่จะเห็นประเทศพันธมิตยูเครนมีโอกาสจะยังคง Economic Sanction กับรัสเซียยาวขึ้น ทำให้เปิด Dowside กับ GDP โลก และหนุนราคาพลังงานสูง
3.) ความกังวลภาวะเศรษฐกิจถดถอย(Recession)มีมากขึ้น ในสหรัฐ สะท้อนผ่าน Indicator คือ US Treasury Yield Spread กลับมาติดลบ ล่าสุดคือ 30-5 Year Treasury Yield Spread อยู่ที่ -0.03% ส่วน 10-2 Year Treasury Yield Spread ล่าสุด อยู่ที่ 0.064 % ใกล้ 0 หรือ โดยรวมทำให้ตลาดตีความเชื่อว่ามีโอกาสเศรษฐกิจถดถอย(Recession) ยังคงมุมมองแนะนำชะลอการลงทุนในหุ้นกลุ่ม Global Play ทั้งกลุ่มพลังงาน และ กลุ่มปิโตรเคมี, กลุ่มอิเล็กทรอนิกส์
ตลาดในประเทศ : KS ยังติดตามการประชุม กนง. วันที่ 30 มี.ค.65 ติดตาม ธปท. เตรียมหั่นประมาณการ GDP ปี 2565 ที่เดิมคาดว่าจะโต 3.4% มองการปรับลดเป้า GDP จะเป็น sentiment เชิงลบ SET index และลบต่อกลุ่ม Domestic play ได้แก่ กลุ่มธนาคาร อสังหาฯ ค้าปลีก และท่องเที่ยว ขณะที่ประเด็นเรื่องอัตราดอกเบี้ยฯ คาด กนง. ยังคงที่เดิม 0.5% ภายใต้ทิศทางเงินเฟ้อที่สูง และอัตราดอกเบี้ยโลกที่เป็นขาขึ้น ให้น้ำหนักมติที่ประชุม ? หากดอกเบี้ยยังทรงตัวต่ำ มีโอกาสทำให้จะทำให้ทิศทางเงินบาทอ่อนค่า กดดัน Flow ไหลออก แต่จะบวกต่อหุ้นส่งออก อาทิ ASIAN, TU และกลุ่มอิเล็กทรอนิกส์
โดยรวม KS ยังคงคำแนะนำในช่วงนี้ คือ ไม่เพิ่มน้ำหนักพอร์ตการลงทุน หลัง 10-2 Year Treasury Yield Spread ล่าสุด ใกล้ 0 กลยุทธ์การลงทุน : กลุ่มที่แนะนำลงทุนในช่วงนี้ ระยะสั้น : ผู้รับความเสี่ยงได้สูง แนะนำตีม พลังงานที่อ่อนตัวจะบวกต่อ กลุ่ม Anti Commodity อาทิ (SCGP EPG GPSC BGRIM) ระยะกลาง แนะนำ คือ กลุ่มเครื่องดื่ม (SAPPE, CBG, OSP) กลุ่มการเงิน (TIDLOR, ASK ,THANI, AEONTS, BAM) กลุ่ม Tech Consult อาทิ (BBIK, BE8) , กลุ่มโรงไฟฟ้า (GPSC, SSP) กลุ่ม ICT (DTAC, TRUE)
มุมมองตลาดหุ้น SET คาด 1680 -1690 หุ้นแนะนำ BGRIM, AMATA
Top pick : BGRIM (ราคาพื้นฐาน 61.0 บาท) ราคาหุ้นปรับฐานลงตอบรับข่าวลบไปมากแล้ว เรื่องราคาพลังงานที่ปรับตัวสูงขึ้นจะกระทบต้นทุน และมีปัจจัยหนุนผลประกอบการในปี 2565 จากการขยายกำลังการผลิตที่ ขณะที่ผู้บริหารตั้งเป้าที่จะเพิ่มกำลังการผลิตทั้งโครงการที่สร้างเสร็จ (brownfield project) และโครงการที่ยังไม่แล้วเสร็จ (greenfield project) ในปี 2565 รวมทั้งกำลังศึกษาโครงการในต่างประเทศอีกหลายโครงการ ได้แก่ โครงการโรงไฟฟ้าพลังงานก๊าซธรรมชาติในมาเลเซียและฟาร์มกังหันลมในเกาหลีและเวียดนาม และล่าสุด BGRIM ประกาศลงนามข้อตกลงกับ TRUE ในการพัฒนานวัตกรรมดิจิทัลเพื่อธุรกิจพลังงาน ทั้งพลังงานไฟฟ้า พลังงานสะอาด
AMATA (ราคาพื้นฐาน 27.0 บาท) ระยะสั้น ความคืบหน้าเชิงบวกของนิคมฯ ใหม่ในเวียดนาม มองเห็นความต้องการที่แข็งแกร่งต่อที่ดินในนิคมฯ ขณะที่ อมตะ ซิตี ลองถั่น พร้อมขาย เรามองเห็นความสำเร็จของธุรกรรมการขาย RBF จำนวน 25 หลังในเวียดนามและการโอนกรรมสิทธิ์ที่ดินบางส่วนจาก backlog ของนิคมฯ ในไทยที่ 3.1 พันลบ. จะหนุนกำไรในไตรมาส 1/2565 ให้โต YoY ทั้งนี้ AMATA และ AMATAV ยังไม่เห็นการชะลอตัวของความต้องการการลงทุนที่เกี่ยวข้องกับวิกฤตรัสเซีย-ยูเครน นอกจากผลกระทบเล็กน้อยจากต้นทุนราคาน้ำมันที่เพิ่มขึ้น
รายงานตัวเลขเศรษฐกิจ
วันอังคาร ติดตามตัวเลข Gfk consumer confidenc ของเยอรมันเดือน เม.ย. คาด -12 จุด แย่ลงต่อเนื่องจาก -8.1 จุดในเดือน มี.ค. ดัชนีราคาบ้านของสหรัฐฯ เดือน ม.ค. โดย S&P/Case-Shiller คาด +18.3% YoY ดัชนี CB Consumer Confidence ของสหรัฐฯ เดือน มี.ค. คาด 107 จุด (-3.2% MoM) ตัวเลข JOLTs Job Openings เดือน ก.พ. คาด 11.1 ล้านตำแหน่ง (-1.4% MoM)
วันพุธติดตาม ตัวเลขผลผลิตภาคอุตสาหกรรมของไทยเดือน ก.พ. คาด +2.5% YoY การประชุม กนง.ของไทย คาดคงอัตราดอกเบี้ยนโยบายที่ 0.5% ถ้อยแถลงของ ECB President Lagarde ตัวเลขอัตราเงินเฟ้อของเยอรมันเดือน มี.ค. คาด +1.6% MoM และ +6.1% YoY ตัวเลขการจ้างภาคเอกชนของสหรัฐฯ เดือน มี.ค. คาด 4.38 แสนคน ปริมาณสต๊อกน้ำมันดิบรายสัปดาห์ของสหรัฐฯ
วันพฤหัสฯ ติดตาม ตัวเลข NBS manufacturing PMI ของจีนเดือน มี.ค. คาด 49.1 จุด (-2.2% MoM) ตัวเลข NBS non-manufacturinng PMI ของจีนเดือน มี.ค. คาด 50.2 จุด (-2.7% MoM) ตัวเลข Retail sales ของเยอรมันเดือน ก.พ. คาด +0.6% MoM ตัวเลข ตัวเลขการบริโภคภาคเอกชนของไทยเดือน ก.พ. คาด -0.1% MoM ตัวเลขการลงทุนภาคเอกชนของไทยเดือน ก.พ. คาด +1.1% MoM ตัวเลขดุลบัญชีเดินสะพัดของไทย เดือน ก.พ. คาด -2.9 พันล้านเหรียญสหรัฐฯ ตัวเลขอัตราการว่างงานของยุโรปเดือน ก.พ. คาด 6.7% (ทรงตัว MoM) ตัวเลข Personal spending ของสหรัฐฯ เดือน ก.พ. คาด +0.5% MoM ตัวเลข Personal income ของสหรัฐฯ เดือน ก.พ. คาด +0.5% MoM ดัชนี PCE Price index ของสหรัฐฯ เดือน ก.พ. คาด +0.8% MoM และ +6.5% YoY ตัวเลข Initial Jobless Claim รายสัปดาห์ของสหรัฐฯ คาด 2 แสนตำแหน่ง ถ้อยแถลงของ Fed Williams และการประชุมกลุ่ม OPEC+
เงินเฟ้อของยูโรโซนเดือน มี.ค. คาด +1.4% MoM และ +6.4% YoY ตัวเลขการจ้างงานนอกภาคเกษตรของสหรัฐฯ เดือน มี.ค. คาด 4.75 แสนตำแหน่ง ตัวเลขอัตราการว่างงานของสหรัฐฯ เดือน มี.ค. คาด 3.7% (ลดลงจากเดือนก่อนหน้าที่ 3.8%) ตัวเลขค่าจ้างรายชั่วโมงของสหรัฐฯ เดือน มี.ค. คาด +0.3% MoM และ +5.5% YoY และตัวเลข ISM manufacturing PMI ของสหรัฐฯ เดือน มี.ค. คาด 58.6 จุด (ทรงตัว MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp